Mandag 15. august utvides bybanetraseen til Birkelandsskiftet. Syv nye holdeplasser er fordelt på syv kilometer.

Den offisielle åpningen starter med avgang fra Lagunen holdeplass klokken 1100, mens snorklipping finner sted på Råstølen holdeplass klokken 1110 (se programmet i bunnen av saken).

På menyen står blant annet taler fra ordføreren, byrådslederen, fylkesordføreren og samferdselsministeren, samt underholdningsbidrag fra lokale helter som Frode Grytten, Sigrid Moldestad og Miss Tati.

Samtidig vil busslinjene i Fana og Ytrebygda endres. Som BA skrev tidligere i uken vil fremdeles bussalternativet være vesentlig raskere enn banealternativet.

Siste del av traseen til Flesland skal etter planen åpnes i 2017, når den nye flyplassterminalen står klar.